ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind aprobarea bugetului de venituri și cheltuieli pe anul 2018 și a listei de investiții

Consiliul Local al comunei Valea Ierii întrunit în ședința extraordinară din data de 8 februarie 2018,

Luând act de:

- raportul compartimentului financiar- contabil înregistrat sub nr. 232 din 31.01.2018 ;

- expunerea de motive nr. 69 din 10.01.2018 la proiectul de hotărâre privind aprobarea bugetului local al comunei Valea Ierii pe anul 2018, prezentată de către Primarul comunei Valea Ierii;

- avizele comisiilor de specialitate din cadrul consiliului local;

- adresa nr.91/10.01.2018 a Direcției Generale Regionale a Finanțelor Publice Cluj-Napoca;

- Hotărârea Consiliului Județean Cluj nr.2/31.01.2018;

Având în vedere:

- prevederile Legii nr. 2/2018 privind bugetul de stat pe anul 2018, Legea 273/2006 a Finanţelor publice locale, cu modificările ulterioare;

Luând in considerare:

- prevederile art.7 din Legea nr. 52/2003 privind transparenţa decizională în administraţia publică şi ale Legii nr.24/2002 privind normele de tehnică legislativă;

În temeiul prevederilor art. 36 alin. (2) , lit.„b”, alin. (4) lit „a”, art.45, alin. (2), lit”a”, art.115 alin.(1), lit.b din Legea nr.215/2001 republicată, privind administraţia publică locală,

H O T Ă R Ă Ș T E:

Art.1. Se aprobă bugetul de venituri și cheltuieli al comunei Valea Ierii pe anul 2018 precum și lista de investiții conform anexelor care fac parte integrantă din prezenta hotărâre.

Art.2. Cu ducerea la îndeplinire a prezentei hotărâri se încredinţează primarul comunei Valea Ierii şi doamna Ilea Nicoleta- consilier.

Președinte de ședință, Contrasemnează:

Paul-Vasile Michile Secretar,

Nelia-Crenguța Mariș

**Nr.7 din 08.02.2018**

***Prezenta hotărâre a fost adoptată cu respectarea prevederilor legale privind majoritatea de voturi, astfel: 9 voturi “pentru” din totalul de 9. Consilieri locali prezenţi: 9 din totalul de 9 consilieri locali în funcţie.***